fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi hbs_lat fi fi fi en en en et fi fi fi fi fi fi eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi da en da fi
Jyväskylän yliopisto, Avoimen tiedon keskus, kirjasto
Tutkijat ovat viime aikoina joutuneet pohtimaan kysymystä, miten ja millä ehdoilla jakaa artikkeleita tieteellisissä sosiaalisissa verkostoissa (esimerkiksi ResearchGate, Academia.edu, Mendeley jne.). Monenkaan kustantajan työkalupakista ei ole löytynyt selkeää ja yksiselitteistä ohjetta siitä, saako artikkelin jakaa, minkä version siitä saa jakaa ja milloin.
Moni tutkija onkin epäselvässä tilanteessa tehnyt asiassa oman ratkaisunsa ja jakanut kirjoittamiensa artikkeleiden lopulliset versiot esimerkiksi ResearchGatessa – vaikka yksikään iso tieteellinen kustantaja ei tätä tekijänoikeussyistä salli.
Nyt tilanne kustantajien linjausten osalta alkaa tarkentua. Kuluneen vuoden aikana on ollut meneillään projekti, jossa joukko isoja tieteellisiä kustantajia ja tällä hetkellä suosittuja tieteellisiä sosiaalisia verkostoja ovat pyrkineet saavuttamaan yhteiset periaatteet artikkelien jakamisesta. Nämä periaatteet (voluntary principles) on nyt julkaistu, ja niiden pääkohdat on kuvattu oheisessa kuviossa:
Silmiinpistävää on, että periaatteissa ei pyritä kovinkaan näkyvästi ohjaamaan tutkijaa. Kaikki kustantajat myöntävät, että tieteellinen kommunikointi on oleellinen osa tutkimuksen tekemisen prosessia, eikä siihen prosessiin haluta (tai uskalleta) suoraan ja näkyvästi asettaa lisää esteitä. Tavoitteena on ollut lähestyä asiaa toisesta suunnasta: ohjata kaupallisia jakamisverkostoja sekä kustantajia. Periaatteet sisältävät siis velvoitteita ja suosituksia sekä kustantajille että tieteellisille sosiaalisille verkostoille.
Toki myös varsinaiset tarinan päähenkilöt eli tutkijat on otettu huomioon. Työn tuloksena on syntynyt hiljattain avattu sivusto How Can I Share It?. Sivuston tarkoituksena on toimia ohjesivuna tutkijalle, jotta hän jatkossa löytäisi helposti tarvitsemansa tiedon siitä, miten kunkin kustantajan julkaisemia artikkeleita on mahdollista sosiaalisissa verkostoissa jakaa. Tällä hetkellä yli 30 kustantajaa on hyväksynyt yllänäkyvät periaatteet. Sivustolta löytyy jo linkit 20 kustantajan ohjesivustolle, joista tosin osa ei edelleenkään ole täsmentänyt linjaansa. Tilanne tullee kuitenkin lähitulevaisuudessa muuttumaan.
Suosituimmat artikkelien jakelukanavat ResearchGate ja Academia.edu eivät ole periaatteita allekirjoittaneet. (tilanne 2.11.2016)
Paitsi kustantajat How Can I Share It? -sivusto nostaa esiin ne tieteelliset sosiaaliset verkostot, jotka ovat sitoutuneet yhteisiin periaatteisiin. Tällä hetkellä sellaisia palveluja ovat muun muassa Figshare, Mendeley, Trellis ja ReadCube. Huomattavaa on, että suosituimmat artikkelien jakelukanavat ResearchGate ja Academia.edu eivät ole periaatteita allekirjoittaneet.
Perinteisissä maksullisissa lehdissä julkaistujen artikkelien jakaminen ja siihen liittyvät ehdot ovat täysin kustantajan määriteltävissä.
Sisäänrakennettuna yhteisissä periaatteissa on luonnollisesti se, että tekijänoikeuksien haltija (pääsääntöisesti siis kustantaja) voi yksiselitteisesti päättää, minne ja miten tutkija saa artikkelinsa jakaa. Tutkijoita rohkaistaan jakamaan vapaasti artikkelien metadataa sekä open access -artikkeleita, mutta perinteisissä maksullisissa lehdissä julkaistujen artikkelien jakaminen ja siihen liittyvät ehdot ovat täysin kustantajan määriteltävissä.
Yllämainitut periaatteet koskevat vain artikkelien jakamista kaupallisissa verkostoissa, ei rinnakkaistallentamista julkaisuarkistoihin. Siihen suurimmalla osalla lehtikustantajista on ollut jo pitkään selkeä ja salliva linjaus, osalla tallentamiseen liittyy julkaisuviiveet eli embargot, osalla ei.
Yksittäisten kustantajien politiikat artikkelien jakamisesta ovat vaihtelevia ja tulevat joiltain osin varmasti sellaisina pysymäänkin. Siksi tutkijan kannattaa aina varmistaa oman kustantajansa linjaus asiasta. Osa kustantajista kieltää artikkelien jakamisen kaupallisissa verkostoissa kokonaan, osa sallii sen samoilla ehdoilla kuin rinnakkaistallentamisen julkaisuarkistoihin.
Ei ole kovin vaikea ennustaa, että uusi jakolinja tulee kustantajilla varmasti olemaan se, onko tutkijan käyttämä jakamisverkosto myös sitoutunut nyt laadittuihin periaatteisiin vai ei. Esimerkiksi Royal Society of Chemistry on asian tehnyt jo omalla sivustollaan hyvin selväksi: niihin verkostoihin, jotka eivät ole allekirjoittaneet periaatteita, artikkelia ei saa jakaa missään muodossaan, ellei se ole lähtökohtaisesti julkaistu avoimena Creative Commons -lisenssillä. Yhteistyössä mukana oleviin verkostoihin voi artikkelin jakaa samoilla ehdoilla kuin mitä on asetettu rinnakkaistallentamiselle. On varmaa, että tämä linjaus tulee yleistymään tässä yhteistyössä mukana olevilla kustantajilla – mahdollisesti laajemminkin.
Kun tutkija jakaa artikkelinsa kaupallisissa jakelukanavissa, on vastuu artikkelin jakamisesta vain hänellä itsellään.
Mitä tästä seuraa? Varmasti ainakin se, että tieto kustantajien linjauksista tulee jatkossa olemaan helpommin löydettävissä, ja selvää on, että linjaukset tulevat olemaan myös paljon yksiselitteisempiä – kuten Royal Society of Chemistryn tapauksessa. Tulkinnanvaraa ei enää ole. Kun tutkija jakaa artikkelinsa kaupallisissa jakelukanavissa, on vastuu artikkelin jakamisesta vain hänellä itsellään.
Kirjasto ja yliopiston julkaisuarkisto auttavat
Rinnakkaistallentamisessa yliopiston julkaisuarkistoon tilanne on erilainen: kirjasto vastaa artikkelien tallentamisesta, lupien kysymisestä ja embargojen asettamisesta. Käyttäessään kaupallista jakelukanavaa tutkijan on huolehdittava näistä asioista itse – mikäli aikoo noudattaa tekijänoikeuksien haltijan eli kustantajan ohjeita.
Lähitulevaisuus näyttää, millaisiin toimiin kustantajat ryhtyvät, jos heidän asettamaansa selkeää ohjeistusta ei noudateta. Tulevaisuus näyttää myös sen, miten tutkijat suhtautuvat kustantajien tiukentuviin ohjeisiin ja suuntautuuko artikkelien jakaminen kustantajien suosittelemiin kanaviin vai ei.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: jakaminen, open access, rinnakkaisjulkaiseminen, rinnakkaistallennus, tiedelehdet, tieteellinen julkaisutoiminta, tieteelliset julkaisut
Thank you for sharing useful information with us. please keep sharing like this. You might like the following article also.
Oldest sweet of India
Uudempi teksti Vanhempi viesti Etusivu
Tilaa: Lähetä kommentteja (Atom)
academic publishing adobe digitals edition adobe id aikakauslehdet aineistoanalyysi aineistot altmetriikka android arkistot artikkelit asiakaspalaute Asteri aukioloajat avantgarde Avoin GLAM avoin julkaiseminen avoin lähdekoodi avoin tallentaminen avoin tiede biologia blogit bluefire reader booky.fi Cafe Libri dawsonera Digi-arkistot digitaaliset arkistot digitointi dyykkaus e-aineistot e-kirjat e-lehdet ebrary EBSCO Elektra elektroniset julkaisut ellibs elämäkerrat etäkäyttö Euroopan unioni Eurooppa evaluointi FinELib Finna futurismi google Google books gradut hakukoneet hakuohjelmat hakupalvelut hakuteokset hankinta harvinaiskirjat hiljaisuus historia Ifla innovaatiot iPad jakaminen jatko-opiskelu Johannes Gezelius juhlavuosi julkaiseminen julkaisuarkistot Julkaisufoorumi julkaisujärjestelmät julkaisuputki julkaisusopimus julkaisut julkaisutoiminta jykdok Jyväskylä JYX JYY järjestelmät kandidaatintyöt kansainvälisyys karsinta kaunokirjallisuus kausijulkaisut KDK kemia kesä kieli kielioppaat kielipalvelut kierrätys kilpailukyky kirjadyykkaus kirjamessut kirjasto kirjastoaineistot kirjastoala kirjastot Kirjastotuutori kirjat kirjataide kirjoittaminen klassikot kokoelmat kokoelmatyö konferenssi kopiointi koulutus kurssikirjat kuvataide kuvatallenteet kysely kyselytutkimus käyttöliittymät kääntäminen laatu laboratoriokokeet. laboratoriotutkimus lainaus lataaminen lehdet linkittäminen lukulaitteet lukusalit lyhytlainat lyriikka lähteet Martat matrikkelit melu monitoimilaite MOT Neuvostoliitto näkyvyys näyttelyt OED offline ohje ohjeet oikeinkirjoitus open access Open Culture opetus opetustilat opinnäytteet opiskelijat opiskelu opiskelutilat opiskeluympäristö oppimateriaali oppimateriaalit oppimisympäristöt palautusautomaatti parallel publishing PDA peruskorjaus pienpainatteet poistot popularisointi pro gradu -tutkielmat Project Gutenberg ProQuest Historical Newspapers publishing qr-koodit Raamattu radio-ohjelmat rahoitus rauhallisuus rinnakkaisjulkaiseminen rinnakkaistallennus rinnakkaistallentaminen RSS-syötteet runot ruokala ryhmätyöskentely Sage saldo sanakirjat sanastot sanomalehdet siirrot sisällönkuvailu somisteet sosiaalinen media Springer suomen kieli sähköinen julkaisutoiminta sähköiset arkistot sähkökirjat taide taideteokset Taiku tallentaminen talouselämä taloushistoria taulut tenttikirjat terminologia tiede tiedekirjallisuus tiedelehdet tiedeviestintä tiedonhaku tiedonhankinta tiedonlähteet tieteellinen julkaisutoiminta tieteelliset julkaisut tietokannat tietokirjallisuus tietokirjat tietokoneet tietosanakirjat tietovarastot tilastomenetelmät tulostus tulostuskiintiö Tuntematon sotilas TUTKA tutkimus tutkimusjulkaisut tutkimusmenetelmät tutkimusrekisterit tutkimustyö TV-ohjelmat Twitter uusiotaide Valitusviikot Vanhan Kirjan Talvi vapaakappaleet Varastokirjasto Venäjä venäjänkielinen kirjallisuus verkko-opiskelu verkkojulkaiseminen verkkojulkaisut verkkolehdet verkkonäkyvyys viihtyisyys Ville Hytönen visualisointi Väinö Linna väitöskirja väitöskirjat Wiley yhteislainaus yliopistot
Jyväskylän yliopiston kirjasto. Teema: Yksinkertainen. Sisällön tarjoaa Blogger.